แบงก์อิสลามพักหนี้-ปล่อยกู้ดอกถูก
คลังมอบธนาคารอิสลามออก 3 มาตรการยิ้มสู้ฟื้นฟูอาชีพช่วยเหลือผู้ประสบภัย ปล่อยกู้ดอกเบี้ยถูก พักหนี้ให้ 3 เดือน
17 ต.ค. 2554

คลังมอบธนาคารอิสลามออก 3 มาตรการยิ้มสู้ฟื้นฟูอาชีพช่วยเหลือผู้ประสบภัย ปล่อยกู้ดอกเบี้ยถูก พักหนี้ให้ 3 เดือน
นายวิรุฬ เตชะไพบูลย์ รัรมช.คลัง เปิดเผยว่า ได้มอบหมายให้ธนาคารอิสลามแห่งประเทศไทย (ไอแบงก์) เร่งจัดทำมาตรการให้ความช่วยเหลือผู้ประสบอุทกภัย ภายใต้โครงการ ยิ้มสู้ฟื้นฟูอาชีพช่วยเหลือผู้ประสบภัย เพื่อแบ่งเบาภาระของลูกค้าและประชาชนทั่วไปที่ได้รับผลกระทบ ใน 3 มาตรการได้แก่
มาตรการที่แรกสำหรับลูกค้ารายเดิมที่ไม่ประสงค์จะขอวงเงินสินเชื่อที่ได้รับความเสียหายทั้งทางตรงและทางอ้อม จะได้รับการพักชำระทั้งเงินต้นและกำไร (พักชำระหนี้) เป็นเวลา 3 เดือน หลังจากนั้นเดือนที่ 4 – 6 ชำระเฉพาะอัตรากำไรเท่านั้น ส่วนเดือนที่ 7- 24 ชำระหนี้ตามปกติ โดยคิดอัตรากำไรต่ำกว่าสัญญาเดิมร้อยละ 1 และหลังจากเดือนที่ 25 หรือเข้าปีที่ 3 ธนาคารจะคิดอัตรากำไรตามปกติ 
มาตรการที่สอง  สำหรับลูกค้ารายเดิมที่ประสงค์จะขอวงเงินสินเชื่อเพิ่มเติม 
มาตรการที่สาม  สำหรับลูกค้ารายใหม่ที่ประสงค์จะขอวงเงินสินเชื่อ โดยแบ่งตามประเภทสินเชื่อ อาทิ สินเชื่อเพื่อการก่อสร้าง ซ่อมแซมหรือต่อเติมที่อยู่อาศัย สินเชื่อวงเงินทุนหมุนเวียน และเบิกถอนเงินสด ทั้งนี้ ระยะเวลาในการผ่อนชำระเริ่มต้นตั้งแต่ 1 ปี – 30 ปี ขึ้นอยู่กับประเภทของวงเงินสินเชื่อ โดยธนาคารเริ่มให้บริการแล้วตั้งแต่วันที่ 17 ต.ค.นี้ เป็นต้นไป
นอกจากนี้ ได้ให้ธนาคารอิสลาม ดำเนินการช่วยเหลือโรงครัวอาหารฮาลาล 2 แห่ง บริเวณอนุสาวรีย์สมเด็จพระนเรศวรมหาราช ตำบลภูเขาทอง ซึ่งเป็นศูนย์พักพิงผู้ประสบอุทกภัยที่มีมุสลิมกว่า 2,000 คน และบริเวณศูนย์ราชการบางปะอิน พระนครศรีอยุธยา มีมุสลิมที่ต้องการอาหารฮาลาลอยู่ประมาณ 1,500 คน โดยโรงครัวอาหารฮาลาลดังกล่าวจะจัดอาหาร 3 มื้อให้กับผู้ประสบอุทกภัยทุกวันจนกว่าน้ำจะลด